b'\n_START_ARTICLE_\nKappkuppet\n_START_SECTION_\nBakgrunn\n_START_PARAGRAPH_\nVed inngangen til 1919 besto Reichswehr av rundt 350\xc2\xa0000 soldater. I tillegg var rundt 250\xc2\xa0000 menn organisert innen ulike frikorps. Versaillestraktaten bestemte at Tyskland bare kunne ha 100\xc2\xa0000 soldater under v\xc3\xa5pen, noe som ville medf\xc3\xb8re en sterk demobilisering av de v\xc3\xa6pnede styrkene og oppl\xc3\xb8sning av frikorpsene._NEWLINE_I mars 1920 ble frikorpset Marinebrigade Ehrhardt beordret oppl\xc3\xb8st, men dets ledere nektet \xc3\xa5 akseptere dette og appellerte om st\xc3\xb8tte til lederen av Reichswehr i Berlin, general Walther von L\xc3\xbcttwitz. Han hadde selv organisert frikorps i de foreg\xc3\xa5ende \xc3\xa5rene, og ba president Friedrich Ebert og forsvarsminister Gustav Noske om \xc3\xa5 stoppe nedrustningsprogrammet.\n_START_SECTION_\nGeneralstreik\n_START_PARAGRAPH_\nDa regjeringen flyktet til Stuttgart, oppfordret den samtidig til generalstreik. Denne fikk en massiv folkelig st\xc3\xb8tte, og da landet etter hvert ble fullstendig lammet, br\xc3\xb8t kuppet sammen. _NEWLINE_Ute av stand til \xc3\xa5 styre landet, flyktet Kapp og L\xc3\xbcttwitz til Sverige. Etter to \xc3\xa5r i eksil, fikk Kapp lov til \xc3\xa5 vende tilbake til Tyskland, hvor han like etter d\xc3\xb8de av kreft i Leipzig. L\xc3\xbcttwitz, som ogs\xc3\xa5 oppholdt seg en periode i Ungarn, fikk amnesti i 1925 og vendte tilbake til Tyskland.\n_START_SECTION_\n\xc3\x85rsaker til at kuppet mislyktes\n_START_PARAGRAPH_\nB\xc3\xa5de generalstreiken, men ogs\xc3\xa5 det faktum at flere frikorps ikke ville delta, f\xc3\xb8rte til at kuppet ikke lyktes. Den manglende st\xc3\xb8tten fra de andre frikorpsene kan muligens skyldes at de p\xc3\xa5 det aktuelle tidspunkt ikke ans\xc3\xa5 situasjonen for \xc3\xa5 v\xc3\xa6re moden for et kupp.\n_START_SECTION_\nF\xc3\xb8lger\n_START_PARAGRAPH_\nEtter kuppet ble Marinebrigade Ehrhardt oppl\xc3\xb8st, men fortsatte i hemmelighet i flere former, blant annet i Organisation Consul.'